Ainult üks küsimus mul ongi: kuidas on nii, et kõik seda infot omavad? Et peale paari lollaka quiri (valge) ei tolgendanud keegi valel päeval valedes riietes (või tegelikult õigel päeval õigetes riietes) tänaval. Kahtlustust mööda ei ole ajaleht ega internet siin kaugeltki peaosas, sest päris kindlasti ei loe kogu El Puerto "Noticias Localest" , veel väiksem on aga nende inimeste protsent, kes loodavad nägijaks saada www.guiadecadiz.com abil (internetilehekülg on üldse nii ajast ja arust asi, et seda pole mõtet pidevalt täiendada). Ja kui sa juba rõõmustad selle üle, et oled avastanud mõne ürituse, mida väisata, jääb kõik selle taha, et kusagilt ei selgu, mis kell see ikkagi algab.